A Z’Zi Labor 1986-ban alakult Budapesten. 1986 nyarán az Interpop-fesztivál I. díját nyerték el az "Utolsó tangó párizsival" c. dalukkal, ezt követően a Népstadionban a Queen előzenekaraként léptek fel. 1987-ben Feltűntek a "Moziklip" c. filmben is. Nagysikerű daluk volt a Honky tonk woman, a Rolling Stones azonos című dalának jellegzetes átköltése, ami a 90-es évek elején nagy sikernek örvendett. A dal klipjében látható a veresegyházi asszonykórus, akik koncertjeiken is felléptek, ezáltal az együttes Veresegyháznak is nagy hírnevet szerzett, ami gyakorlatilag máig tart. 1985-ben mutatták be "A Z’Zi bolygó titka" c. gyermekműsorukat a Planetáriumban, melynek írója a zenekar frontembere, Janicsák István, rendezője Gömöri V. István. Ezt követték a "Zizi űrbázis jelentkezik", "A csillagszemű robotok", "A Betlehemi csillag" című fantasztikus zene-játékok, melyeknek főszereplője és rendezője Gömöri V. István. Ezen előadások hangjáték-változatát a Hungaroton hanglemezen is megjelentette.